தலவரலாறு : முருகனின் ஆறுபடைவீடுகளில் இது ஐந்தாம் படைவீடாக கருதப்படுகிறது. திருத்தணிகை மலையின் உயரம் 400 அடி ஆகும். வள்ளியின் உறவினர்களாகிய வேடர்களுடன் போரிட்டு, கோபம் தனிந்த இடம் திருத்தணி ஆகும். இங்கு மூலவராகிய முருகன் வள்ளி, தெய்வானையுடன் சமேதராக காட்சி அளித்து அருள் பாலிக்கிறார். இதற்கு தணிகைமலை என்ற பெயரும் உண்டு. தணிகைமலையின் வடபகுதியில் உள்ள மலை வெள்ளையாக காணப்படுவதால் 'பச்சரிசி மலை' எனவும், தெற்கே உள்ள மலை கருப்பாக காணப்படுவதால் 'பின்னக்கு மலை' எனவும் வழங்கப்படுகிறது. இங்கு நடைபெறும் திருப்படித்திருவிழா மிகவும் பிரசித்தி பெற்ற திருவிழா ஆகும்.